Oficialusis leidinys L 181 , 04/07/1986 p. 0002 - 0005

Oficialusis leidinys L 181 , 04/07/1986 p. 0002 - 0005

specialusis leidimas suomių kalba: skyrius 11 tomas 11 p. 0274

specialusis leidimas švedų kalba: skyrius 11 tomas 11 p. 0274



1979 m. Tolimų tarpvalstybinių oro teršalų pernašų konvencijos protokolas dėl bendradarbiavimo programos tolimų oro teršalų pernašų Europoje monitoringo ir vertinimo srityje (angl. EMEP) ilgalaikio finansavimo SUSITARIANČIOSIOS ŠALYS, prisimindamos, kad Tolimų tarpvalstybinių oro teršalų pernašų konvencija (toliau – Konvencija) įsigaliojo 1983 m. kovo 16d., suvokdamos, Bendradarbiavimo programos tolimų oro teršalų pernašų Europoje monitoringo ir vertinimo srityje (toliau – EMEP) reikšmę, kaip numatyta Konvencijos 9 ir 10 straipsniuose, žinodamos, kad įgyvendinant EMEP yra pasiekta teigiamų rezultatų, pripažindamos, kad iki šiol įgyvendinti EMEP buvo įmanoma dėl Jungtinių Tautų aplinkos programos (angl. UNEP) teikiamo finansavimo ir Vyriausybių savanoriškų įnašų, turėdamos galvoje, jog dėl to, kad UNEP finansavimas tęsis tik iki 1984 m. pabaigos ir kad tų įnašų kartu su Vyriausybių savanoriškais įnašais nepakanka EMEP darbo planui visiškai įgyvendinti, būtina numatyti ilgalaikį finansavimą 1984 m. pasibaigus, atsižvelgdamos į Europos ekonominės komisijos kreipimąsi į EEK narių Vyriausybes B sprendime (XXXVIII) suteikti finansinių išteklių remiantis pirmame Konvencijos vykdomosios institucijos (toliau – Vykdomoji institucija) posėdyje pasiektu susitarimu, kad Vykdomoji institucija galėtų vykdyti savo veiklą, ypač veiklą, susijusią su EMEP darbu, pastebėdamos, kad Konvencijoje nėra EMEP finansavimo nuostatų ir kad todėl būtina tuo klausimu imtis tinkamų priemonių, atsižvelgdamos į veiksnius, kuriais reikia vadovautis rengiant oficialų Konvenciją papildantį dokumentą, kaip nurodyta Vykdomosios institucijos per pirmąjį posėdį (1983 m. birželio 7–10 d.) priimtose rekomendacijose, SUSITARĖ: 1 straipsnis sąvokos Šiame Protokole: 1. "JT įvertinimo norma" – atitinkamų finansinių metų Susitariančiosios Šalies norma, nustatyta Jungtinių Tautų išlaidų paskirstymo įvertinimo skalėje. 2. "Finansiniai metai" – Jungtinių Tautų finansiniai metai; atitinkamai aiškinamos ir sąvokos "metinis pagrindas" bei "metinės sąnaudos". 3. "Bendrasis patikos fondas" – Bendrasis patikos fondas, kurį įsteigė Jungtinių Tautų Generalinis Sekretorius, skirtas Tolimų tarpvalstybinių oro teršalų pernašų konvencijai įgyvendinti. 4. "Geografinė EMEP taikymo sritis" – teritorija, kurioje vykdomas tarptautinių centrų koordinuojamas EMEP [1] monitoringas. 2 straipsnis emep finansavimas EMEP finansavimas padengia tarptautinių centrų, bendradarbiaujančių EMEP Valdymo komiteto darbo programoje numatytoje veikloje, metines sąnaudas. 3 straipsnis įnašai 1. Pagal šio straipsnio nuostatas EMEP finansavimas susideda iš privalomųjų įnašų, kuriuos papildo savanoriški įnašai. Įnašai gali būti konvertuojama arba nekonvertuojama valiuta arba natūra. 2. Privalomuosius įnašus kasmet moka visos geografinėje EMEP taikymo srityje esančios šio Protokolo Susitariančiosios Šalys. 3. Savanoriškus įnašus gali mokėti šio Protokolo Susitariančiosios Šalys arba jį Pasirašiusiosios Šalys net ir tuo atveju, jei jų teritorija neįeina į geografinę EMEP taikymo sritį, ir bet kuri kita prie darbo programos norinti prisidėti šalis, organizacija ar asmuo, jei, remdamasi Valdymo komiteto rekomendacija, tam pritaria Vykdomoji institucija. 4. Metinės darbo programos sąnaudos dengiamos iš privalomųjų įnašų. Darbo programose nurodomi piniginiai ir natūriniai įnašai, kuriuos teikia tarptautinių centrų šalys. Jei Vykdomoji institucija, remdamasi Valdymo komiteto rekomendacija, pritaria, savanoriškus įnašus galima naudoti privalomiesiems įnašams sumažinti arba tam tikrai konkrečiai veiklai EMEP taikymo srityje finansuoti. 5. Piniginiai privalomieji ir savanoriški įnašai laikomi Bendrajame patikos fonde. 4 straipsnis sąnaudų pasidalijimas 1. Privalomieji įnašai mokami laikantis šio Protokolo priede nurodytų sąlygų. 2. Vykdomoji institucija svarsto, ar reikia keisti Priedą: a) jei EMEP metinis biudžetas padidėja du su puse karto palyginti su šio Protokolo įsigaliojimo metų arba priedo paskutinio pakeitimo metų patvirtintu biudžetu, žiūrint, kurie metai yra vėlesni; arba b) jei Vykdomoji institucija, remdamasi Valdymo komiteto rekomendacija, paskiria naują tarptautinį centrą; arba c) po šešerių metų nuo šio Protokolo įsigaliojimo, arba po šešerių metų nuo priedo paskutinio pakeitimo, žiūrint, kurie metai yra vėlesni. 3. Priedo pakeitimus Vykdomoji institucija priima vienbalsiai. 5 straipsnis metinis biudžetas EMEP metinį biudžetą sudaro EMEP Valdymo komitetas, o tvirtina Vykdomoji institucija ne vėliau kaip prieš vienerius metus iki tų finansinių metų, kurių biudžetas sudaromas, pradžios. 6 straipsnis protokolo pakeitimai 1. Bet kuri šio Protokolo Susitariančioji Šalis gali siūlyti jo pakeitimus. 2. Siūlomų pakeitimų tekstas pateikiamas raštu Europos ekonominės komisijos vykdomajam sekretoriui, o šis pateikia jį visoms šio Protokolo Susitariančiosioms Šalims. Vykdomoji institucija siūlomus pakeitimus svarsto kitame metiniame posėdyje, jei tokius pasiūlymus Europos ekonominės komisijos vykdomasis sekretorius yra išsiuntęs šio Protokolo Susitariančiosioms Šalims bent prieš 90 dienų. 3. Šio Protokolo pakeitimą, išskyrus jo priedo pakeitimą, vienbalsiai priima šio Protokolo Susitariančiųjų Šalių atstovai; pakeitimas jas priėmusioms šio Protokolo Susitariančiosioms Šalims įsigalioja devyniasdešimtą dieną nuo tos dienos, kai du trečdaliai tų Susitariančiųjų Šalių depozitarui deponuoja pakeitimo priėmimo dokumentus. Bet kuriai kitai Susitariančiajai Šaliai pakeitimas įsigalioja devyniasdešimtą dieną nuo tos dienos, kai ta Susitariančioji Šalis deponuoja pakeitimo priėmimo dokumentą. 7 straipsnis ginčų sprendimas Kilus ginčui tarp dviejų ar daugiau šio Protokolo Susitariančiųjų Šalių dėl jo aiškinimo ar taikymo, ginčo šalys siekia išspręsti ginčą derybomis arba kitu ginčų sprendimo būdu, kuris yra priimtinas ginčo šalims. 8 straipsnis pasirašymas 1. Šis Protokolas Europos ekonominės komisijos valstybėms narėms, taip pat valstybėms, turinčioms Europos ekonominėje komisijoje konsultacinį statusą pagal 1947 m. kovo 28 d. Ekonomikos ir socialinių reikalų tarybos 36 (IV) rezoliucijos 8 dalį, regioninėms ekonominės integracijos organizacijoms, sudarytoms iš suverenių Europos ekonominės komisijos valstybių narių, turinčioms įgaliojimus vesti derybas, sudaryti ir taikyti tarptautinius susitarimus šio Protokolo taikymo sričiai priklausančiais klausimais, jei tos valstybės ir organizacijos yra Konvencijos šalys, pateikiamas pasirašyti nuo 1984 m. rugsėjo 28 d. iki 1984 m. spalio 5 d. imtinai Jungtinių Tautų būstinėje Ženevoje, o vėliau iki 1985 m. balandžio 4 d Jungtinių Tautų būstinėje Niujorke. 2. Regioninės ekonominės integracijos organizacijos tais klausimais, kurie priklauso jų kompetencijai, savo vardu naudojasi teisėmis ir vykdo pareigas, kurias šis Protokolas priskiria jų valstybėms narėms. Tokiais atvejais šių organizacijų valstybės narės neturi teisės naudotis tokiomis teisėmis individualiai. 9 straipsnis ratifikavimas, priėmimas, patvirtinimas ir prisijungimas 1. Šį Protokolą jį pasirašiusios šalys ratifikuoja, priima arba patvirtina. 2. Prie šio Protokolo valstybės ir organizacijos, nurodytos 8 straipsnio 1 dalyje, gali prisijungti nuo 1984 m. spalio 5 d. 3. Ratifikavimo, priėmimo, patvirtinimo ar prisijungimo dokumentai deponuojami Jungtinių Tautų Generaliniam Sekretoriui, kuris atliks depozitaro funkcijas. 10 straipsnis įsigaliojimas 1. Šis Protokolas įsigalioja devyniasdešimtą dieną po to, kai: a) bent devyniolika 1 straipsnio 8 dalyje nurodytų valstybių ir organizacijų, kurios yra EMEP taikymo geografinėje srityje, deponuoja savo ratifikavimo, priėmimo, patvirtinimo ar prisijungimo dokumentus; ir b) tokių valstybių ir organizacijų JT įvertinimo normų suma sudaro daugiau kaip 40 % 2. Kiekvienai 1 straipsnio 8 dalyje nurodytai valstybei ar organizacijai, kuri ratifikuoja, priima ar patvirtina šį Protokolą ar prie jo prisijungia po to, kai yra įvykdyti šio straipsnio 1 dalyje nustatyti šio Protokolo įsigaliojimo reikalavimai, Protokolas įsigalioja devyniasdešimtą dieną nuo tos dienos, kai tokia valstybė ar organizacija deponuoja savo ratifikavimo, priėmimo, patvirtinimo ar prisijungimo dokumentą. 11 straipsnis denonsavimas 1. Praėjus penkeriems metams nuo tos dienos, kurią šis Protokolas įsigaliojo tam tikrai Susitariančiajai Šaliai, toji Susitariančioji Šalis bet kuriuo metu gali jį denonsuoti raštišku pranešimu depozitarui. Denonsavimas įsigalioja devyniasdešimtą dieną nuo tos dienos, kurią depozitaras gauna tokį pranešimą. 2. Denonsavimas nedaro poveikio denonsuojančiosios Šalies finansiniams įpareigojimams, galiojusiems iki denonsavimo įsigaliojimo. 12 straipsnis autentiški tekstai Šio Protokolo originalas, kurio tekstai anglų, prancūzų ir rusų kalbomis yra autentiški, deponuojamas Jungtinių Tautų Generaliniams Sekretoriui. Tai patvirtindami, toliau nurodyti tinkamai įgalioti asmenys pasirašė šį Protokolą. Priimta Ženevoje, tūkstantis devyni šimtai aštuoniasdešimt ketvirtųjų metų rugsėjo dvidešimt aštuntą dieną. [1] Sino metu tarptautinį centrą sudaro: Chemical Coordination Centre, Meteorological Synthesizing Centre-Est in Meteorological Synthesizing Centre-West. -------------------------------------------------- PRIEDAS dėl 1979 m. Tolimų tarpvalstybinių oro teršalų pernašų konvencijos protokolo dėl bendradarbiavimo programos tolimų oro teršalų pernašų Europoje monitoringo ir vertinimo srityje (angl. EMEP) ilgalaikio finansavimo 4 straipsnio Privalomieji įnašai, siekiant pasidalinti bendradarbiavimo programos tolimų oro teršalų pernašų Europoje monitoringo ir vertinimo srityje (angl. EMEP) finansavimo sąnaudas, apskaičiuojami pagal šią sistemą: | % | Austrija | 1,59 | Bulgarija | 0,35 | Baltarusijos Sovietų Socialistinė Respublika | 0,71 | Čekoslovakija | 1,54 | Suomija | 1,07 | Vokietijos Demokratinė Respublika | 2,74 | Šventasis Sostas | 0,02 | Vengrija | 0,45 | Islandija | 0,06 | Lichtenšteinas | 0,02 | Norvegija | 1,13 | Lenkija | 1,42 | Portugalija | 0,30 | Rumunija | 0,37 | San Marinas | 0,02 | Ispanija | 3,54 | Švedija | 2,66 | Šveicarija | 2,26 | Turkija | 0,60 | Ukrainos Sovietų Socialistinė Respublika | 2,60 | Sovietų Socialistinių Respublikų Sąjunga | 20,78 | Jugoslavija | 0,60 | Europos ekonominės bendrijos valstybės narės: | | Belgija | 2,36 | Danija | 1,38 | Prancūzija | 11,99 | Vokietijos Federacinė Respublika | 15,73 | Graikija | 1,00 | Airija | 0,50 | Italija | 6,89 | Liuksemburgas | 0,10 | Nyderlandai | 3,28 | Jungtinė Didžiosios Britanijos ir Šiaurės Airijos Karalystė | 8,61 | EEB | 3,33 | Iš viso: | 100,00 | Tvarka, kuria šiame priede išvardyjamos Susitariančiosios Šalys, nustatyta specialiai atsižvelgiant į sąnaudų pasidalijimo sistemą, dėl kurios susitarė Konvencijos vykdomasis organas. Todėl šis sąrašas yra būdingas Protokolui dėl EMEP finansavimo. --------------------------------------------------